ZAPISNIK

8. sjednice Vijeća Mjesnog odbora Kupinečki Kraljevec II
održane 14. veljače 2021.,
s početkom u 19,00 sati
Nazočni članovi Vijeća: Marijan Tatar, Ivan Milača, Ivan Maretić, Srećko Ašperger i Stjepan Tatar.  
Predsjedava Marijan Tatar, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 8. sjednicu Vijeća. Predlaže da se prije utvrđivanja dnevnog reda usvoji zapisnik 7. sjednice.

         Bez rasprave, jednoglasno (5 “za”), Vijeće prihvaća tekst zapisnika 7. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (5 “za”) usvojilo 
dnevni red:

1. Prijedlog zaključka o prijedlozima za Plan komunalnih aktivnosti Gradske četvrti 

      Brezovica u 2022.
2. Peticija za  izmjenu polaska autobusa u 5,50 autobusne linije 162 Savski most – Ašpergeri 

      3. Obavijesti, pitanja i prijedlozi

           - zamolba za šljunčanje odvojka Potočke ceste

Ad 1)  Prijedlog zaključka o prijedlozima za Plan komunalnih aktivnosti Gradske četvrti 

      Brezovica u 2022.
            Predsjednik Vijeća, Marijan Tatar konstatira da su članovi Vijeća u pisanom obliku primili Prijedlog te otvara raspravu.

Obzirom da se nitko nije javio za riječ, daje Prijedlog na usvajanje.
Vijeće jednoglasno (5 “za”) donosi
ZAKLJUČAK

o prijedlozima za  Plan komunalnih aktivnosti Gradske četvrti Brezovica u 2022.

      Vijeće Mjesnog odbora Kupinečki Kraljevec II predlaže Vijeću Gradske četvrti Brezovica da u Plan komunalnih aktivnosti Gradske četvrti Brezovica u 2022. uvrsti slijedeće akcije:

I.  IGRALIŠTA I ZELENE POVRŠINE

	R.br.
	Lokacija – ulica
	Opis i količina radova 
	Procjena troška

	1.
	Matički, između k.br. 23 i 25
	uređivanje zelene površine  
	           45.400,00

	2.
	Ašpergeri
	postavljanje igrališta „street workout“ 
	          239.410,00

	3.
	Ašpergeri 
	postavljanje 2 stola i 4 parkovne klupe s naslonom
	            30.150,00         



	                                                                                                           UKUPNO
	           314.960,00


Ad 2) Peticija za  izmjenu polaska autobusa u 5,50 autobusne linije 162 Savski most – Ašpergeri 

          Predsjednik Vijeća, Marijan Tatar konstatira da su članovi Vijeća u pisanom obliku primili presliku peticije te otvara raspravu.

Nakon razmatranja liste potpisnika peticije i rasprave, zajednički je utvrđen Prijedlog zaključka te ga Predsjednik Vijeća daje na usvajanje.
Vijeće jednoglasno (5 “za”) donosi

ZAKLJUČAK

o prijedlogu izmjene voznog reda na autobusnoj liniji 162 Savski most - Ašpergeri

1. Vijeće Mjesnog odbora Kupinečki Kraljevec II  razmotrilo je peticiju građana,  odn. prijedlog da  polazak na autobusnoj liniji 162 Savski most – Ašpergeri  u 5,50 sati bude ranije, odn. u 5,35 sati.

2. Vijeće ne podržava prijedlog te kao kvalitetnije rješenje za većinu korisnika autobusne linije 162 Savski most – Ašpergeri, predlaže uvođenje novog polaska u 5,20 sati obzirom na velik razmak između dva jutarnja polaska u 4,35 i 5,50.

      3.  Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Obavijesti, pitanja i prijedlozi
           - zamolba za šljunčanje odvojka Potočke ceste

           Predsjednik Vijeća, Marijan Tatar konstatira da su članovi Vijeća u pisanom obliku primili zamolbu za šljunčanje te otvara raspravu. Nakon kraće rasprave zaključeno je da se kada se riješi status čestice, odn. kada se upiše kao javno dobro – put u vlasništvu Grada Zagreba, steći će se  uvjeti za gradnju i održavanje istog.
           Obzirom da se nitko ne javlja za riječ, predsjednik Vijeća zaključuje 8. sjednicu Vijeća.

            Dovršeno u 20,55 sati.
    Zapisnik izradila:

        Lidija Špišić
         KLASA:026-08/22-003/417
         URBROJ:251-13-11-8-22-2
         Kupinečki Kraljevec, 14. veljače 2022.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
